《奉送季清赴山东幕府》
宋代·程珌

黄云衔雪天模糊，有客飘然出上都。
青丝络马银兜鍪，红锦{上长}弓金仆姑。
剑光压匝照路隅，帕首百骑前诃呼。
不知客本山泽臞，今胡为者意气粗。
自言有将新孙吴，我欲与之同减明。
呜呼亡胡岂难且，病兵怯将自逃逋。
胡不观昔我艺祖造中区，以兵为国垂洪模。
河北河东义勇徒，二十四万鼓应枹。
中兴益振尺五符，世忠淮左聚熊貙，
刘锜淮西貔虎俱。上流岳飞弯天弧，
金陵张浚羆捕狐。单于台下虽宽诛，
采石山前已断颅。迩来残虏尚窥窬，
门内群寇更睢盱。胡乃朘剥及其肤，
岂止牛羊不求刍。我欲别幕飞于菟，
十万一屯淮之区。技闲器利整平居，
帜明鼓震蒐彼庐。精神所折虏如无，
而况山东群盗乎。五符傥缺听其虚，
十年且尽一赋租。斩然圻画勿牵渠，
他时混一更新图。伟哉玉帐得通儒，
君复碧油吐良谟，凌烟岂一貂蝉与。

作者简介：程珌（1164～1242），宋代人，字怀古，号洺水遗民，休宁（今属安徽）人。绍熙四年进士。授昌化主簿，调建康府教授，改知富阳县，迁主管官告院。历宗正寺主簿、枢密院编修官，权右司郎官、秘书监丞，江东转运判官。